NaiveNeuron/SloPal huggingface dataset:
Mazurek, Milan, poslanec NR SR (2021-12-07):
Pán poslanec Stančík, v skutočnosti to bolo veľmi slabé vystúpenie aj napriek tomu, že ste možno presvedčený, že to bola skalopevná argumentácia, ktorá je svojím obsahom nepriestrelná. Tak opak je pravdou. Jedna veta vyvracala tú druhú. Opakovane tu žiadate nejaké bájne a zodpovedné riešenia od opozície. Opakovane vám tu všeličo možné hovoríme, ale, skrátka, s nejakým porozumením alebo akceptáciou našich návrhov sa nikdy nestretávame. A jeden z nich práve to naliatie peňazí do nemocníc. Vy ste povedali, že a čo by to v tejto chvíli riešilo. No priznáme sa, nič. Len vy ste to mali robiť minulé leto, toto leto. Mali ste to robiť vtedy, keď to bolo aktuálne. Lebo to je výrazom zodpovednej vlády, ktorá myslí na svojich obyvateľov. Vy ste na to vykašľali. Ani len hlúpe, blbé škatuľky vitamínov, ktoré majú pozitívny vplyv, nie sú zázračným liekom, ale majú pozitívny vplyv na zvládanie alebo predchádzanie ťažkého priebehu, ani to ste ľuďom nedali! Dokonca ste ich ani len verejne nejak neodporučili tým ľuďom. Vy ste neurobili vôbec nič. Normálne nič! Vaši tzv. odborníci odmietli ísť do debaty s ľuďmi s iným názorom. Normálne sa všetci en bloc zľakli a nerešpektujú názor iných ľudí s rovnakou alebo dokonca ešte vyššou kvalifikáciou. Tak na základe čoho majú občania dôverovať ďalším riešeniam? To vám príde správne, že tu sa zarezala debata a nikto o tom nechce debatovať? A druhá vec. Postavili ste to teda na argumentácii, že naliať peňazí do nemocníc teraz nerieši nič, ale očkovať teraz všetko rieši? Veď viete, že tá tretia dávka, bájna, o ktorej hovoríte, bude pred letom 2022. Viete, že po prvej dávke sú dva týždne alebo tri alebo koľko do ďalšej dávky a že po tej až tri alebo koľko týždňov podľa vašich argumentov vzniká imunita. To je kedy? Vo februári? Tak čo to rieši teraz? Nič. A to je presne ten problém. Že ani jedno, ani druhé riešenie teraz, keď ste všetko pokašľali, už nič nevyrieši. A to neberiem do úvahy inú argumentáciu, s ktorou prišiel váš pán predseda Igor Matovič, že je tu omicron, megatron alebo neviem čo, voči ktorému tie vakcíny nemusia byť účinné. To znamená, že celé to môže byť zbytočné! Tak aká je potom tá vaša argumentácia, pán Stančík?
I. Mikloš, podpredseda vlády a minister financií SR: (2004-10-26):
Touto novelou sa ďalej ukončuje proces preberania smerníc Európskej únie, ktoré vyplývajú z komplexnej monitorovacej správy Európskej komisie za oblasť poisťovníctva v oblasti ochrany, najmä spolupoistenie, poistenie právnej ochrany a rozhodné právo pri výkone poisťovacej činnosti. V čl. II návrhu novely sa upravuje v povinne zmluvnom poistení zodpovednosti za škodu spôsobenú prevádzkou motorového vozidla v súlade so smernicou EÚ č. 2000/26/ES povinnosť informačného strediska Slovenskej kancelárie poisťovateľov poskytnúť údaje o likvidačných zástupcoch informačným strediskám členských štátov. Návrh bol prerokovaný a schválený vládou Slovenskej republiky. Ďakujem za pozornosť.
Pellegrini, Peter, predseda NR SR (2015-11-10):
Kolegyne, kolegovia, poprosím, aby ste vytvorili dôstojné prostredie, aby mohol pán minister pokračovať. Poprosím všetkých tých, ktorí nechcú sledovať rokovanie priamo v sále, aby opustili rokovaciu sálu a nerušili priebeh rokovania. Pán minister, prosím, aby ste uviedli v druhom čítaní vládny návrh zákona o úveroch na bývanie a o zmene a doplnení niektorých zákonov . Je to tlač 1704. Kolegyne, kolegovia, poprosím vás, začnem vás menovať, ak nepristúpite k tomu dobrovoľne, tak vás začnem po jednom menovať. Pán minister, nech sa páči.
Paška, Pavol, predseda NR SR (2013-09-17):
Ďakujem, do zápisu. Pán predseda Chmel.
Hrušovský, Pavol, predseda NR SR (2011-12-08):
Páni poslanci, rokovanie Národnej rady pokračuje. A poprosil by som tých poslancov toho poslaneckého klubu, ktorí častokrát vyzývali v tomto volebnom období na disciplínu v rokovacej sále, aby zostali na rokovaní aj vtedy, keď sa rokuje o bodoch, na ktorých im možno nezáleží tak ako na tých ich. Nech sa páči, pán minister.
Jurík, Beáta, poslankyňa NR SR (2024-02-23):
Ďakujem za slovo, aj za vaše faktické poznámky, kolegovia, kolegyne. Kolegovia z KDH len potvrdili moje slová, KDH dnes stojí na strane právneho štátu, čiže ešte raz im za to ďakujeme. Kolega Šmilňák dal jednoduchý príklad toho, prečo táto novela zaujíma EÚ. Ak dôjde ku korupcii, ku sprenevere peňazí EÚ, tak nič, beztrestnosť. A to nepôsobí odstrašujúco, to nechráni peniaze EÚ, a to je v rozpore s článkom 325. Pán Grendel, úplne súhlasím, ja som teda veľmi zvedavá, že čo aj Európska únia bude hovoriť na to, ako sa momentálne vláda správa k tomuto balíku, pretože len potvrdzuje to, o čo jej celý čas šlo. Ale predsa len má aj tento tlak aj z Európskej únie, ale aj z protestov tlak opozície zmysel, pretože stiahli z SLK aj návrh zákona o oznamovateľoch. A toto bol tiež jeden z návrhov, ktorý, na ktorý Európska únia apelovala, pretože sa jedná o transpozíciu jednej zo smerníc. Tomáš, máš pravdu, vláda Slovenskej republiky poškodzuje dobré meno Slovenska v zahraničí. A ja dodám, že nikdy som sa nehanbila, ani sa nebudem za Slovensko. Ja Slovensko milujem, a preto mu neškodím tak ako táto vláda, ale hanbím sa za túto vládu. Dnes to musím povedať, skutočne sa za to hanbím, čo sa tu deje. Pán poslanec Hazucha, nuž nie, Európska únia nefunguje ideálne, ale to, aby sme to zmenili, tak na to potrebujeme byť v tej Európskej únii. A potrebujeme sa tam správať ako suverénny štát a nie sa utiekať niekde do kúta s Viktorom Orbánom a kopať tam nôžkami. Na to skutočne potrebujeme silný politický hlas a nemyslím si, že vaši, vaše europoslankyne a europoslanec takým hlasom sú. A očividne nie ani Maroš Šefčovič, ak teda tá Európska komisia koná takto proti Slovensku, ako koná, a pritom tam on sám je. A to, že Slovensko dáva... (Prerušenie vystúpenia časomerom.)
Číž, Miroslav, podpredseda NR SR (2015-11-10):
Pán poslanec Mikloško.
Danko, Andrej, predseda NR SR (2019-05-16):
Prosím, prezentujme sa a hlasujeme. (Hlasovanie.) Prítomných 129 poslancov, za 114, proti žiaden, zdržalo sa 15, nehlasoval žiaden, teda nehlasoval 0. Konštatujem, že sme uvedený návrh schválili.
Blanár, Juraj, podpredseda NR SR (2023-06-21):
Toľko rozprava, ktorú vyhlasujem za uzavretú. Pani navrhovateľka, máte záujem o záverečné slovo? Nie. Pani spravodajkyňa? Nie. Takže konštatujem, že o tomto bode programu budeme hlasovať dnes o jedenástej hodine a prerušujem rokovanie o tomto bode programu. Vážené pani poslankyne, páni poslanci, mali by sme teraz pristúpiť k zákonu, ktorý má predniesť pán poslanec Viskupič alebo pán poslanec Kremský, ale nevidím ich v sále, tak sa chcem spýtať ich kolegov, že či viete o tom niečo. (Predsedajúci prevzal prichádzajúci telefonický hovor z vnútornej linky.) Takže.. (Reakcia z pléna:. „Zavolám?“ ) Netreba. Som informovaný, že nastala maličká chybička, tento bod už bol včera prerokovaný. Takže môžeme pristúpiť k ďalšiemu bodu schváleného programu, ktorým je druhé čítanie návrhu pani poslankyne Jany Bittó Cigánikovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Je to pod parlamentnou tlačou 1649, spoločná správa pod tlačou 1649a. Udeľujem slovo pani poslankyni Jane Bittó Cigánikovej, aby tento návrh zákona v pléne uviedla. Potom dám slovo pánovi spravodajcovi predsedovi zdravotníckeho výboru Marekovi Krajčímu, aby predniesol správu, spravodajskú. Nech sa páči, pani poslankyňa Cigániková, máte slovo. (Rokovanie o návrhu poslankyne Národnej rady Slovenskej republiky Jany Bittó Cigánikovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 1649.)
Glváč, Martin, podpredseda NR SR (2017-02-03):
Pani poslankyňa Zemanová.
Zmajkovičová, Renáta, podpredsedníčka NR SR (2014-10-22):
Pán poslanec Frešo s reakciou.
M. Číž, podpredseda NR SR: (2007-06-26):
Teraz dávam slovo spoločnej spravodajkyni z výboru pre verejnú správu a regionálny rozvoj pani poslankyni Renáte Zmajkovičovej, aby informovala Národnú radu o priebehu rokovania výborov a o stanovisku a návrhoch gestorského výboru. Pani poslankyňa, máte slovo.
Glváč, Martin, podpredseda NR SR (2018-10-16):
Ďakujem. S reakciou, pani poslankyňa Zemanová.
Blaha, Ľuboš, podpredseda NR SR (2024-01-24):
Pán poslanec Richard Sulík.
Krajčí, Marek, minister zdravotníctva SR (2020-06-09):
Ďakujem veľmi pekne za slovo. Vážený pán predsedajúci, vážené panie poslankyne, páni poslanci, vzhľadom na výskyt ochorenia COVID-19 a súvisiacu krízu v oblasti verejného zdravia, epidemiologický vývoj ochorenia, ako aj dodatočné zdroje, ktoré členské štáty Európskej únie zdravotnícke zariadenia, hospodárske subjekty a iné relevantné strany potrebujú s cieľom zabezpečiť hladké fungovanie vnútorného trhu, vysokú úroveň ochrany verejného zdravia a bezpečnosti pacientov v oblasti zdravotníckych pomôcok a s cieľom zaručiť právnu istotu a zabrániť prípadnému narušeniu trhu, sa nariadenie Európskeho parlamentu, Rady č. 2020/561 odložilo uplatňovanie niektorých ustanovení nariadenia Európskeho parlamentu a Rady č. 2017/745 o jeden rok. Odložil sa aj dátum zrušenia smerníc 90/385 EHS a 93/42 EHS. Účelom návrhu zákona je prijatie nevyhnutných úprav vzhľadom na posunutie uplatne... uplatniteľnosti nariadenia Európskej únie č. 2017/745 a zabezpečenie kontinuity právnej úpravy do 26. mája 2021. Vážený pán predsedajúci, vážené panie poslankyne, vážení páni poslanci, verím, že predložený návrh zákona podporíte.
Hrnčiar, Andrej, podpredseda NR SR (2018-11-28):
Pán Suchánek.
Pčolinský, Peter, podpredseda NR SR (2023-03-21):
Teraz dávam slovo spravodajcovi, ktorého určil gestorský výbor pre sociálne veci, poslancovi Jánovi Richterovi.
Lipšic, Daniel, poslanec NR SR (2015-01-30):
Vážený pán predsedajúci, vážený pán minister, milé kolegyne, vážení kolegovia, dovoľte mi predniesť pozmeňujúci návrh k vládnemu návrhu zákona o audiovízii, ktorý sa týka nepočujúcich osôb. Najskôr ho prečítam a potom ho zdôvodním. Zákon o audiovízii a o zmene a doplnení niektorých zákonov sa mení a dopĺňa takto: Čl. I § 15 sa dopĺňa o nový odsek 5 nasledujúceho znenia: „(5) Distributér slovenského audiovizuálneho diela, ktoré je rozširované na nosičoch, bez ohľadu na druh nosiča, je povinný zabezpečiť pre toto dielo aj slovenskú jazykovú úpravu titulkovaním. To neplatí, ak ide o slovenské audiovizuálne dielo, ktoré neobsahuje hovorené slovo.“ Zo zdôvodnenia by som len chcel povedať, že jeho cieľom je najmä zabezpečiť sprístupnenie slovenských audiovizuálnych diel nepočujúcim osobám. Návrh zakotvuje povinnosť označiť slovenské audiovizuálne diela distribuované najmä na nosičoch DVD slovenskými titulkami. Podľa odhadov je na Slovensku približne 3 až 5 % populácie, ktoré sú sluchovo postihnuté. Ide o skupinu osôb nepočujúcich, nedoslýchavých, ako aj ohluchnuté osoby. Pre nepočujúce osoby sú titulky náhradnou formou prijímania informácií z hovorenej reči. Titulky zároveň môžu slúžiť ako podporný nástroj pri porozumení hovoreného slova osobám, pre ktoré nie je slovenský jazyk materinskou rečou. Aby sme sa rozumeli, pre nepočujúcich slovenský jazyk nie je materinskou rečou, pre nich je materinskou rečou posunkový jazyk. Čiže tam pre mňa toto bolo, keď som sa prvý raz s tou komunitou stretol pred piatimi rokmi, prekvapujúce zistenie, ktoré odráža našu ignoráciu niekedy potrieb zdravotne postihnutých. Ja si myslím, že civilizovanosť každej krajiny sa okrem iného určuje aj tým, ako sa stará o ľudí, ktorí sú v oveľa ťažšej životnej situácii bez vlastnej viny. A niekedy mám pocit, že my sa staráme dosť o ľudí, ktorí sú z vlastnej viny v ťažkej sociálnej situácii a potom nezostáva na tých, ktorí sú v ťažkej životnej situácii bez vlastnej viny, najmä ak ide o zdravotne postihnutých. Tento návrh nie je politický, tento návrh nie je stranícky, pán spravodajca, asi ho už máte k dispozícii, takže vám ho nemusím odovzdávať. A takže verím, že získa podporu v Národnej rade. Ďakujem, pán predsedajúci.
Fecko, Martin, poslanec NR SR (2017-05-18):
Ďakujem pekne, pán zastupujúci minister. Neviem, asi ten termín nebudete. Je to od 1. 6. alebo 1. 7.? Neviete mi na tú otázku asi odpovedať. Ale každopádne ďakujem za odpoveď. Vyzerá, že asi vyrovnanie by malo prísť. A pokiaľ by som ju mohol sa aj písomne, tak budem rád. Takže ďakujem pekne.
Hrušovský, Pavol, podpredseda NR SR (2010-12-08):
Pán poslanec Viskupič. Prosím, páni poslanci, ešte vypočujme si oznámenia pánov. Pán poslanec Viskupič.
Kiššová, Jana, poslankyňa NR SR (2018-06-21):
Ďakujem veľmi pekne obidvom paniam poslankyniam. Ja vnímam pozitívne to, že aj vy si uvedomujete, že takýto proces asi byť nemal a že aj súhlasíte s tým, že mnohé veci majú negatívne dopady a ja viem, že nejde len o jasličkový zákon. Ja som sa práve snažila vypichnúť tie veci, ktoré sú najproblematickejšie a ktoré spôsobili naozaj najväčšie problémy. A som presvedčená, že už vtedy, keď sa tento návrh prijímal, bolo zjavné, že tie obrovské problémy boli a že vzniknú a ja si myslím, že sa tomu dalo predísť. A myslím si, že keby sme tomu vtedy predišli, tak sme mnohým mohli ušetriť mnohé náklady a možnože sme mohli predísť mnohým problémom. Ale toto je ten problém, na ktorý ja poukazujem, že sa jednoducho nepočúvame, že čokoľvek povie opozícia, je to len preto zlé, lebo to povedala opozícia. Ale nie všetko, čo povie opozícia, je zlé. Tu boli pomenované úplne jasné veci, ktoré sme tvrdili, že spôsobia problémy a oni to tie problémy aj spôsobili. Ja rozumiem tomu, že zákony nie sú nemenné. Tomu úplne rozumiem, ale my ak v priebehu dvoch rokov alebo jedného roka štyrikrát meníme jeden zákon, potom posúvame jeho účinnosť a tam vonku sú ľudia, tam vonku sú prevádzkovatelia, ktorí to sledujú, ktorí sa snažia prispôsobiť tomu, čo budú musieť, čo budú musieť zaplatiť, čo budú musieť spraviť a na základe toho sa rozhodujú. A to je niečo, čo prispieva k právnej neistote. Právna neistota je niečo, čo je na Slovensku vážny problém, kvôli čomu mnohí nechcú podnikať, pretože nevedia, koľkokrát sa im pod rukami v priebehu krátkeho času zmenia podmienky, že niekto tie podmienky splní, tomu vzniknú náklady. Niekto tie podmienky nesplní, tomu tie náklady nevzniknú a tam je potom konkurenčná výhoda, resp. nevýhoda toho, kto tie náklady má a nemá. Jednoducho my nerobme legislatívne prostredie nestabilným. Ďakujem.
Žitňanská, Lucia, poslankyňa NR SR (2015-05-06):
Ďakujem veľmi pekne. Áno, ja sa chcem tiež pridať k pani poslankyni Nicholsonovej v tej časti, v ktorej hovorila o navrhovanej právnej úprave obmedzenia alebo limitovania možnosti presťahovania sa s dieťaťom do iného okresu, že sa k tomu vyžaduje súhlas druhého rodiča, resp. rozhodnutie súdu. Naozaj vnímam túto právnu úpravu v tejto časti ako veľmi problémovú. Súhlasím s tým, že isté obmedzenie v prípade striedavej starostlivosti má svoje opodstatnenie, ale ako plošne zavedená právna úprava, obávam sa, myslím si, že tie riziká aj zneužitia sú pomerne veľké, o to viac, ak to nie je sprevádzané možno aj nejakou veľmi striktnou právnou úpravou lehoty, v ktorej súd by prípadne mal o takejto veci rozhodnúť. Takže tuto nabádam, aby v rámci druhého čítania sme sa vážne na túto tému rozprávali. Ďakujem pekne.
Uhliarik, Ivan, poslanec NR SR (2013-10-24):
Ďakujem pekne. Vážená pani predsedajúca, vážená pani ministerka zdravotníctva, dámy a páni, vážení páni poslanci, dovoľte mi sa vyjadriť vlastne naozaj tak vecne, pretože myslím si, že je dôležité sa vecne v tomto prípade vyjadrovať. A opakujem ešte raz, či pánovi poslancovi a predsedovi výboru, či vám, pán poslanec Baláž, pani ministerke, a povedal som to opakovane na výbore, nie je dobré, keď... (Ruch v sále. Prerušenie vystúpenia predsedajúcou.)
Grendel, Gábor, poslanec NR SR (2017-05-19):
Ďakujem pekne. Už som sa zľakol, že mi, Peter, vyfúkneš pointu. Pretože ja som sa chcel opýtať, že podľa tohto úradu geodézie, ako by sme mali správne nazval slovo brexit. Či „spojenexit“ alebo „Spojené kráľovstvoxit“, alebo čo by bolo také primerané, aby sme neporušili jazykové pravidlá?
Budaj, Ján, poslanec NR SR (2017-12-06):
Na pána Tomáša, váš klub a nie náš je vládny, čiže ak tu bol nejaký návrh, prosím vás, na skrátené konanie, o ktoré vás prosil váš premiér, nie náš, a vy ste ho zmrvili, no tak to nezakryjete takýmto rečnením. Vám sa premiér vyhrážal spojením hlasovania a o dôvere vlády, nie nám, z Afriky. A napokon vás prišiel dať do laty a vy ste urobili tlačovku, že už ste jednotní, nie my. My sme hlasovali proti skrátenému konaniu, pretože ako opozícia upozorňujeme, že dávno ste vedeli, že aj tento rok budete zadlžovať Slovensko, a preto nepominú dôvody na zamrazenie platov. Vy ste to vedeli ako prví, napriek tomu ste žiaden zákon nepripravili. Chceli ste aj týmto drobným škandálikom, čo sa teda vydarilo mimoriadne, odviesť pozornosť od rôznych tých nepríjemných zákonov, ktorým rok čo rok plátate diery v rozpočte, a napokon aj od toho, že znovu sa bude Slovensko zadlžovať, hoci ste sľubovali, že už nebude. Znovu sa zadlžuje, znovu sa ide aj do platenia za zdravotníctvo a všetky tieto nepríjemné správy... (Prerušenie vystúpenia predsedajúcim.)
Mierna, Anna, poslankyňa NR SR (2020-04-20):
Pán predsedajúci, prosím, dajte hlasovať o tom, že Národná rada v súlade rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali ihneď. Prosím, dajte hlasovať o mojom návrhu, vážený pán predsedajúci.
Blanár, Juraj, podpredseda NR SR (2022-09-28):
S faktickou pani poslankyňa Sulanová.
Sulík, Richard, poslanec NR SR (2023-12-18):
Ďakujem pekne. Pán kolega, ďakujem pekne za toto vystúpenie, bolo naozaj že vecné a odborné a chcel by som reagovať na tie expertné licencie. Ono to vôbec nie je také jednoduché, preto lebo ministerstvo hospodárstva, kde sú expertné licencie na produkty obranného priemyslu, dnes je len tzv. kolektor vyjadrení. Ministerstvo hospodárstva priamo neposudzuje žiadosti, len ich zbiera od šiestich rôznych štátnych organizácií, to je ministerstvo zahraničných vecí, tajná služba, teda SIS, ministerstva obrany, úrad vlády a nejaké ďalšie dve organizácie, ktoré sa majú, ony sa vyjadrujú. A ministerstvo ich jednak zbiera a po druhé, je zároveň odvolacím orgánom. A ja som tiež rozmýšľal nad tým, že však nech to ide celé na obranu, ale jednoducho to nedávalo žiaden zmysel, to tam už raz bolo na tej obrane. Bolo to tam krátko, lebo sa to ukázalo ako nefunkčné. A hlavný dôvod je, že nám sa potom vytratí odvolací orgán, keď ministerstvo hospodárstva by z tohto celého procesu bolo vylúčené a ministerstvo obrany by bol, by bol orgán, ktorý sa na jednej strane vyjadruje a na druhej strane je tým kolektorom, že má zbierať vyjadrenia ostatných. A toto narúša práve ten princíp, že odvolací orgán sa nemá priamo sám k veciam vyjadrovať. Takže aj na tejto zmene vidieť, je to robené narýchlo, je to robené zbrklo, nedomyslené a minimálne toto viem, že fungovať nebude, lebo nefungovalo to ani v minulosti. Ďakujem pekne.
Laššáková, Jana, podpredsedníčka NR SR (2015-06-19):
Prosím, prezentujme sa a hlasujeme. (Hlasovanie.) Prítomných 128 poslancov, za návrh bolo 120, zdržalo sa 8 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz budeme hlasovať o bode 32 programu. Je to prvé čítanie o návrhu poslancov Viskupiča a Hraška na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady, tlač 1561. Prosím spravodajcu z ústavnoprávneho výboru poslanca Pavla Hrušovského, aby hlasovanie uviedol. Nech sa páči, pán poslanec. (Hlasovanie o návrhu poslancov Národnej rady Slovenskej republiky Jozefa Viskupiča a Igora Hraška na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1561.)
Z. Kramplová, poslankyňa: (2010-02-03):
Druhým závažným momentom je vyhodnocovanie projektov. Ja som presvedčená, že každý žiadateľ, ktorý sa uchádza o peniaze z európskych fondov, má morálne právo, aby vedel, aký osud stihne jeho projekt, aby sa nestávalo, že podám projekt a nikto nie je ochotný mi ani odpovedať, čo sa s tým projektom stalo. Vyhodnotenie nie je transparentné a takýmto spôsobom aj tí ďalší potenciálni žiadatelia následne strácajú chuť, aby sa uchádzali o európske peniaze, pretože veľakrát je aj to možné, že v prípravnom procese žiadatelia dostávajú iné informácie ako potom, keď sú projekty, alebo keď sú už vyhlásené výzvy a majú sa do projektov zapojiť. Čiže v tomto vidím veľmi dôležitý moment, aby boli jasne stanovené pravidlá a aby možno tieto pravidlá boli koordinované  tak, aby ich nebolo možné meniť za chodu a aby tieto pravidlá splnili cieľ, pre ktorý je daná výzva vyhlásená. A preto aj v minulosti existoval ten názor, aby tu bola jedna profesijná inštitúcia, o ktorej ste hovorili, pán poslanec, pretože tá by mala určitým spôsobom zabezpečiť a zagarantovať, aby pravidlá naozaj boli pravidlami, ktoré nie sú tvrdšie ako pravidlá v rámci Európskej únie a aby peniaze boli využité na ciele, ktoré potrebujeme v rámci  našej spoločnosti, v rámci rozvoja... (Prerušenie vystúpenia časomerom.)
Galko, Ľubomír, poslanec NR SR (2016-09-08):
... zdôvodním svoj návrh. Je to naozaj špeciálna a zásadná norma, ktorú ste priniesli sem do parlamentu, ktorá maximálne zásadným a nedemokratickým spôsobom okliešťuje práva opozície, a podľa toho, čo som tu doteraz počul, nikto z predkladajúcich okrem pána Danka nie je s ňou stotožnený. Všetci rozprávate o tom, že budete nejakým spôsobom dávať ďalšie pripomienky a poznámky. Z toho mi vyplýva, že pán Danko... (Prerušenie vystúpenia časomerom.)
Hrušovský, Pavol, predseda NR SR (2011-12-08):
Hlasovali ste, ale nie tak, ako ste hlasovať mali. (Smiech v sále.)
Viskupič, Marián, poslanec NR SR (2021-12-14):
Pán predseda, týmto sme schválili návrh uznesenia č. 1 zo spoločnej správy. Teraz budeme hlasovať o uznesení č. 2, ktorým Národná rada Slovenskej republiky berie na vedomie rozpočet verejnej správy na roky 2022 až 2024. V uznesení bude uvedené, že Národná rada Slovenskej republiky žiada vládu Slovenskej republiky dôsledne zabezpečovať úlohy vyplývajúce zo schváleného štátneho rozpočtu na rok 2022. Táto požiadavka je obsiahnutá v časti IV spoločnej správy.
Ľ. Kaník, minister práce, sociálnych vecí a rodiny SR: (2004-09-22):
Účelom novely je upraviť proces rozšírenia záväznosti kolektívnej zmluvy vyššieho stupňa na zamestnávateľa, ktorý nie je členom zamestnávateľského zväzu, ktorý kolektívnu zmluvu vyššieho stupňa uzavrel len so súhlasom tohto zamestnávateľa a podrobnejšie upravil proces uzatvárania kolektívnych zmlúv. Vládny návrh zákona podmieňuje rozšírenie záväznosti kolektívnej zmluvy na zamestnávateľa, ktorý nie je členom zamestnávateľského zväzu, súhlasom tohto zamestnávateľa, pokiaľ tento zamestnávateľ má obdobný predmet činnosti a obdobné ekonomické a sociálne podmienky. Vládnym návrhom zákona sa ďalej upravuje proces uzatvárania kolektívnych zmlúv. Vládny návrh zákona je v súlade s Ústavou Slovenskej republiky a ďalšími všeobecne záväznými právnymi predpismi, medzinárodnými zmluvami, Dohovorom Medzinárodnej organizácie práce č. 144, Odporúčaním Medzinárodnej organizácie práce č. 91 o kolektívnych zmluvách, s právom Európskeho spoločenstva a s právom Európskej únie. Ďakujem za pozornosť, skončil som.
Grendel, Gábor, podpredseda NR SR (2021-06-16):
Pán poslanec Jarjabek nie je v sále. Ďalšou... Aha, pardon. Pán poslanec Šefčík ale takisto nie je v sále, takže aj on prichádza o svoju faktickú, aj pán poslanec Jarjabek. Pán poslanec Suja, nech sa páči.
Paška, Pavol, predseda NR SR (2013-11-26):
Vyhlasujem rozpravu za skončenú. Pán navrhovateľ, chcete sa vyjadriť? Nie. Pán spravodajca? Nie. Pristúpime k hlasovaniu. Poprosím vás, pán spravodajca, aby ste uviedli hlasovanie.
Uhliarik, Ivan, minister zdravotníctva SR (2011-03-31):
Ďakujem pekne. Vážený pán predsedajúci, vážené pani poslankyne, vážení páni poslanci, dovoľte mi, aby som vám predložil vládny návrh zákona, ktorým sa mení zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Cieľom tohto zákona, cieľom tejto novely je situácia vo Všeobecnej zdravotnej poisťovni, kedy je potrebné vytvoriť dostatočný časový priestor na to, aby sa najväčšia zdravotná poisťovňa v záujme stabilizácie a následného skvalitnenia poskytovania zdravotnej starostlivosti dostala do takej hospodárskej kondície, aby nebola vystavená možným sankciám kvôli výsledkom hospodárenia z minulého obdobia. Vážený pán predsedajúci, vážené dámy a páni, dovoľte mi prejaviť žiadosť o podporu tohto zákona. Ďakujem pekne.
Hlina, Alojz, poslanec NR SR (2014-02-04):
Ďakujem veľmi pekne. A ďakujem veľmi pekne aj kolegovi za tento príspevok, lebo naozaj tam je niekde prapodstata politiky, ako to kolega sa snažil povedať, jak to vnútorne cítil. Tam možno je aj prapodstata celkovej politiky, ale aj tej skutočnej ľavicovej, skutočnej sociálnej politiky. Len to, ako ste to vy domotali, dokrútili, že držíte chrbát niekomu inému, tak to vás musí podľa mňa vnútorne strašne škrieť. A ja obdivujem a dovoľte mi povedať, že obdivujem kolegu, že to povedal. Som zvedavý, jak sa bude vyvíjať vaša kariéra ďalej v SMER-e, hlavne po vyjadrení, že, chvalabohu, Jozef Burian nechce byť prezidentom. Ale on je štátnym tajomníkom, vážení, on je štátnym tajomníkom na ministerstve a, teraz počúvajte dobre, práce, sociálnych vecí a rodiny. A začul som, že chce byť guvernérom. Viete, to sú, to je tá schizofrénia obrovská. Ja som zvedavý, že ktorý prúd vo vás pre dobro tej babky... Ja viem, že... A zoberte si, čo sú to za ľudia, čo sú to za hyeny, čo sú to za špiny!? Viete, jak sa vedia vyobliekať také špiny? Viete, jak sa vedia nahodiť do dvoch tisícových oblekov, viete? A po plesoch bratislavských a flámovať s podpredsedníčkou! Viete, ako vedia? A potom babke dajú podpísať takúto zmenku. Viete, ako to vedia? Ja som zvedavý, vážení, ako táto schiza vo vás bude pokračovať a kto nakoniec vyhrá. Pán kolega, obdivujem vás a oceňujem váš príspevok.
Laššáková, Jana, podpredsedníčka NR SR (2015-03-13):
Pán poslanec Kuffa, nech sa páči.
P. Hrušovský, predseda NR SR: (2004-05-20):
(Hlasovanie.) 130 prítomných, 130 za návrh. Schválili sme uvedené body zo spoločnej správy. Prosím ďalší návrh.
Tóth, Vojtech, poslanec NR SR (2021-09-16):
Sľubujem. (Potlesk.)
Figeľ, Ján, podpredseda NR SR (2013-09-06):
Posledným písomne prihláseným rečníkom do rozpravy v tomto bode programu je pán poslanec Igor Hraško.
Mojš, Milan, poslanec NR SR (2013-09-04):
Súčasne odporúčam v zmysle § 74 ods. 1 zákona Národnej rady o rokovacom poriadku a v súlade s rozhodnutím predsedu Národnej rady č. 632 z 19. augusta 2013 prideliť v druhom čítaní na prerokovanie tento návrh okrem Výboru Národnej rady pre financie a rozpočet aj ústavnoprávnemu výboru, výboru pre hospodárske záležitosti a Výboru Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do tridsať dní a gestorský do tridsaťdva dní od jeho prerokovania v prvom čítaní na schôdzi Národnej rady Slovenskej republiky. Prosím, dajte hlasovať.
Žitňanská, Lucia, poslankyňa NR SR (2014-09-11):
Veľmi krátko. Pán poslanec Susko, ja som nepovedala len, ja som hovorila o pomere, v prevažnej väčšine, a to, o tom som presvedčená, že to platí a platí to predovšetkým k existujúcim sudcom. Pán poslanec Martvoň, pôvodne mal riaditeľ Justičnej akadémie jedno funkčné obdobie, keď mu končilo, tak to parlament zmenil na dvakrát po sebe funkčné obdobie. Keď mu končí, tak to parlament mení na voľnú formuláciu „aj opakovane“. Ja som to naozaj nechcela hovoriť, ale to tu už vyzerá na to, že niekto si dokáže vylobovať opakovanie svojho funkčného obdobia len preto, aby nemusel skončiť.
R. Kaliňák, poslanec: (2002-11-06):
Predseda Národnej rady Slovenskej republiky svojím rozhodnutím z 31. októbra 2002 pridelil návrh vlády na skrátené legislatívne konanie o tomto návrhu zákona na prerokovanie Výboru Národnej rady Slovenskej republiky pre obranu a bezpečnosť v termíne ihneď. Výbor Národnej rady Slovenskej republiky pre obranu a bezpečnosť predložený návrh vlády na skrátené legislatívne konanie o vládnom návrhu zákona, ktorým sa mení zákon č. 380/1997 Z. z. o peňažných náležitostiach vojakov v znení neskorších predpisov prerokoval na 2. schôdzi dňa 5. novembra 2002 a v prijatom uznesení číslo 5 odporučil Národnej rade Slovenskej republiky prerokovať uvedený návrh vlády v skrátenom legislatívnom konaní v termíne ihneď. Prosím, pán predsedajúci, aby ste otvorili rozpravu k tomuto bodu.
Kočiš, Eduard, poslanec NR SR (2022-02-11):
Veľmi pekne ďakujem za slovo, pán predsedajúci. Pán kolega Tomáš, ako ste správne poznamenali vo svojej rozprave, tak referendum je ozaj najvyššia forma demokracie a tento predkladaný návrh zákona na zmenu ústavy je takým dosť značným a viac ako silným pošliapaním inštitútu priamej demokracie, čiže samotného referenda. Žiaden poslanec Národnej rady Slovenskej republiky nemá toto kreslo v pléne Národnej rady Slovenskej republiky v dlhodobom prenájme. Má ho len zapožičané na určitý čas, a to od svojich voličov, resp. od všetkých občanov Slovenskej republiky, ktorí sa zúčastnili na predchádzajúcich parlamentných voľbách a buď v nevedomosti, alebo zo slabej vôle tohto človeka do pléna Národnej rady Slovenskej republiky posunuli. Tento človek nie je nadčlovek a nie je nad zákonom. Čiže nemá vôbec právo tuná sedieť proti vôli občanov a hladkať si takýmto spôsobom svoje ego. Hnutie SME RODINA týmto predkladaným návrhom zákona ide jednoznačne proti svojim bývalým vysoko morálnym zásadám a častokrát zdržanlivý, ale prevažne alibisticky konajúci a prevažne OĽANO pozitívny Boris Kollár sa teraz ukázal a predviedol v pravom svetle. Rozprávať v júli 2021 o najvyššej forme demokracie, že každý občan Slovenskej republiky na ňu má právo, a zároveň vo februári prísť do pléna Národnej rady Slovenskej republiky s tým, že áno, máte síce právo na najvyššiu formu demokracie, a tou je referendum, ale až od budúceho volebného obdobia. Čiže toto volebné obdobie sa ešte bavme v demokracii, ktorá nám vyhovuje, ale budúce volebné obdobie už sa budeme baviť o demokracii, ktorá vyhovuje všetkým.
Bugár, Béla, podpredseda NR SR (2011-07-06):
Nech sa páči, prezentujme sa a hlasujme o tomto návrhu. (Hlasovanie.) Prítomných 150 poslancov, za 79, zdržalo sa 71 poslancov. Konštatujem, že sme v treťom čítaní . Otváram rozpravu a pýtam sa, či sa hlási do rozpravy v treťom čítaní niekto z poslancov. Konštatujem, že nie. Vyhlasujem rozpravu za skončenú. Nech sa páči, záverečné hlasovanie.
M. Číž, podpredseda NR SR: (2007-12-11):
(Hlasovanie.) Prítomných 145 poslancov, za návrh 83 poslancov, proti 3 poslanci, zdržalo sa 59 poslancov. Konštatujem, že tento návrh sme schválili.
Hrušovský, Pavol, podpredseda NR SR (2010-10-15):
Hlasujeme, páni poslanci, o návrhu prideliť zákon na prerokovanie výborom, určiť gestorský výbor a lehotu, v ktorej majú návrh zákona prerokovať. (Hlasovanie.) 137 prítomných, 75 za návrh, 3 proti, 58 sa zdržalo, 1 nehlasoval. Návrh sme schválili. Poprosím teraz pána poslanca Solymosa, aby z poverenia výboru pre hospodárstvo, výstavbu a dopravu predložil Národnej rade návrhy hlasovaní k prerokovávanému vládnemu návrhu zákona o environmentálnom navrhovaní a používaní výrobkov. Nech sa páči, pán poslanec. [Hlasovanie o vládnom návrhu zákona o environmentálnom navrhovaní a používaní výrobkov (zákon o ekodizajne) , tlač 101.]
Kollár, Boris, predseda NR SR (2022-06-16):
Dobre, tak prerušujem teraz rokovanie o tomto bode programu, keď ste dodebatovali. Pokračujeme druhým čítaním o vládnom návrhu zákona, ktorým sa mení a dopĺňa zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov . Vládny návrh zákona má tlač 974, spoločná správa výborov má tlač 974a. Nech sa páči, pán minister vnútra, odôvodnite tento vládny návrh zákona.
Šimečka, Michal, poslanec NR SR (2023-12-20):
Ďakujem veľmi pekne, pán predsedajúci. Tiež sa chcem veľmi pekne poďakovať pani kolegyni Viere Kalmárovej za jej príspevok. Tiež chcem povedať, že je škoda, že ho musela predniesť uprostred noci. K tomu aj, čo vravel pán kolega Dubéci, prečo rokujeme teraz, prečo rokujeme v noci, prečo rokujeme v tomto režime, no jeden z tých dôvodov okrem tých, ktoré spomenul pán Dubéci, je aj ten, že opozícia navrhla, aby sme predradili rozpočet pred kompetenčný zákon, respektíve aby sa prerušila rozprava o kompetenčnom zákone, aby bolo dosť času na rozpočet, ale bola to vládna väčšina, ktorá sa rozhodla, že kompetenčný zákon, nové ministerstvo pre Andreja Danka je dôležitejšie, takže aj preto sme teraz tu v tejto hodine. Posledná možno vecná poznámka, ja som veľmi rád, že pani Kalmárová ako bývalá hlavná školská inšpektorka upozornila na ten problém toho rozpočtu, ktorým jednoducho nedostatok financií pre učiteľov, pre školstvo, našlo sa peniaze pre, ako vravím, nové ministerstvo Andreja Danka, našlo sa peniaze na všetky možné sľuby vládnych strán, na ktoré nemáme, na ktoré naša ekonomika nezarobí a vyrába sa tým obrovský deficit a dlh, ale nenašli sa peniaze na budúcnosť našej krajiny, ktorá spočíva v našom vzdelávaní a v kvalite našich učiteľov a teda, samozrejme, aj v ich platovom ohodnotení. My ako Progresívne Slovensko sme mali v programe zvyšovanie platov učiteľov na úroveň vysokoškolsky vzdelaného pracovníka na Slovensku a zdá sa mi, že napriek nejakým náznakom týmto smerom v programovom vyhlásení vlády, tak vláda má peniaze na všetko možné, len nie na učiteľov a na budúcnosť našich detí. Ďakujem pekne.
Kašper, Igor, poslanec NR SR (2021-11-10):
Ďakujem pekne za slovo, pán podpredseda. Ja tu musím súhlasiť s pánom kolegom, keď hovoril o tej zlej komunikácii. A nalejme si čistého vína, naozaj je to pravda, že takéto vážne rozhodnutie sa, bohužiaľ, robí z Bratislavy a robí sa bez tých, ktorých sa to najviac týka. Ja som v tých nemocniciach bol v našom Banskobystrickom kraji. Bol som v Rimavskej Sobote, Zvolene, Brezne, Revúcej aj Veľkom Krtíši. A tam ani jeden jediný lekár, ani jeden riaditeľ, ani jeden zamestnanec nebol, ktorý by reformu v takejto forme podporil. A to je problém. Ja viem, že vy ste mnohí nám vyčítali, že my chodíme do tých regiónov, ale to sme nemali robiť my, ani ja, ani Boris Kollár, to malo robiť skôr ministerstvo a jeho zástupcovia, aby tým ľuďom to tam vysvetlili, že je to dobrá vec. A ak vy hovoríte, že tie nemocnice nezrušíte, ale zruší sa tam povedzme päť-šesť oddelení z ôsmich a zostane tam nejaký doliečovák, tak, samozrejme, je to problém pre ten celý región. A to nehovorím o napríklad pôrodníckych oddeleniach, ktoré vaši ľudia z ministerstva, verejne dokonca povedať, že tam, kde nebude aspoň 900 pôrodov, tak tie oddelenia sa budú rušiť. No tak to je aký nezmysel, keď napríklad len Rooseveltova nemocnica, ktorá je možno druhá, tretia najväčšia na Slovensku, má tých pôrodov 1 200? To čo, ideme rušiť pôrodnice aj v Brezne, aj v Revúcej, aj v Krtíši a budú chodiť ľudia 150 kilometrov, preboha? To asi nie, asi nie je dobré. A to nehovorím o tom, čo sa s týmto spôsobilo, tým, že unikol od vás nejaký zoznam, ktoré nemocnice sa majú rušiť alebo obmedziť, že tí mladí lekári, ktorí tam mali nastúpiť do tých nemocníc v tých okresných mestách, tak proste nenastúpili, išli do Bratislavy, do Čiech alebo do zahraničia. A tých už nikto naspäť nedá. A toto nie je chyba ich, ale to je chyba, dovolím si povedať, ministerstva. My nie sme proti reformám. My sme za to, aby sa rekonštruovali nemocnice, aby sme pomohli napríklad aj Rooseveltovej nemocnici s opravou. Vybavme ich technicky, aby to bolo lepšie, ale nie v takejto forme, keď takmer každý, ktorých sa to týka, je proti a je to zle odkomunikované.
Bugár, Béla, podpredseda NR SR (2016-09-08):
Pán poslanec Jahnátek.
P. Paška, predseda NR SR: (2006-10-19):
Budeme pokračovať otázkou, ktorú položil pán poslanec Juraj Horváth ministrovi zahraničných vecí Slovenskej republiky pánovi Jánovi Kubišovi a znie: „Ako Slovenská republika vníma problém medzi Ruskou federáciou a Gruzínskom?“ J. Kubiš, minister zahraničných vecí SR: Vážený pán predsedajúci, vážené panie poslankyne, vážení páni poslanci, no v prvom rade vnímame tento problém s vysokým znepokojením, pretože, pochopiteľne, nemôžeme byť spokojní, keď dve také partnerské krajiny, ako je Ruská federácia a Gruzínsko, sa dostávajú do takéhoto otvoreného problému, ktorý sa vyznačuje rastom napätia a jednoducho krokmi z jednej aj z druhej strany, ktoré mnohokrát neprispievajú k upokojeniu. Slovensko veľmi aktívne pôsobilo aj pri prijímaní, prerokúvaní a prijímaní záverov Rady Európskej únie počas zasadnutia ministrov zahraničných vecí EÚ 17. októbra, na ktorom som sa zúčastnil a zdôrazňovali sme najmä, že by tento text záverov mal mať jednoznačne pozitívny dosah na riešenie, ale zároveň by mal pomenovať niektoré veci veľmi otvorene, preto len z textu, aby som upriamil vašu pozornosť, z textu týchto záverov. Rada opätovne vyjadrila vážne znepokojenie EÚ nad nedávnym vyhrotením napätia vo vzťahu Gruzínska a Ruskej federácie, vyzvala obe strany, aby pokračovali v normálnom diplomatickom dialógu. Rada vyjadrila vážne znepokojenie nad opatreniami, ktoré proti Gruzínsku prijala Ruská federácia a nad ich hospodárskymi, politickými a humanitárnymi dôsledkami a nabáda Ruskú federáciu, aby sa zdržala opatrení proti Gruzíncom v Ruskej federácii. Vyzýva tiež obe strany, aby postupovali v súlade so svojimi medzinárodnými záväzkami a povinnosťami. A napokon, Rada okrem iného tiež vyzvala obe strany, aby sústredili sa na dosiahnutie pokojného urovnania konfliktov v Abchádsku a v Južnom Osedsku bez akéhokoľvek narušenia zvrchovanosti a územnej celistvosti Gruzínska. Toto, pokiaľ ide o Európsku úniu, ale Slovensko má určité privilegované postavenie, pretože pôsobí tiež v Bezpečnostnej rade OSN a táto otázka najmä v súvislosti s prerokúvaním správy generálneho tajomníka OSN o Abchádsku bola tiež na stole, rokovalo sa o rôznych návrhoch a napokon sa podarilo prijať istú rezolúciu, ktorá okrem iného opätovne zdôrazňuje, že riešenia, ktoré sa budú hľadať, musia byť bez akéhokoľvek narušenia zvrchovanosti a územnej celistvosti Gruzínska. Ja som sa telefonicky rozprával s ministrom zahraničných vecí Gruzínska minulý týždeň, na ministerstve zahraničných vecí bolo prijatie tiež pána veľvyslanca Gruzínska, ktorého ja budem prijímať ešte aj budúci týždeň. Komunikujeme s partnermi z Ruskej federácie a snažíme sa skutočne, aby sa zastavila táto špirála a aby sa tie aktivity, ktoré sa prijímajú aj napokon v Ruskej federácii voči Gruzíncom, zastavili, pretože sa domnievame, že idú predsa len ďalej, než je nevyhnutné a správne. Ďakujem.
Raši, Richard, podpredseda vlády SR pre investície a informatizáciu (2019-12-05):
Ďakujem pekne. Pán poslanec, ani nemôžem reagovať, ale myslím, že naši poslanci sa mnohokrát hanbia za vás. Ďakujem pekne.
Martvoň, Anton, poslanec NR SR (2013-06-25):
Ďakujem pekne, pán predseda. Pán poslanec Hlina, no v prvom rade chcem uviesť pre záznam, nikto zo strany SMER nepodporoval, nikdy nepodporuje ani nebude podporovať dílerov drog alebo drogy. Jednoducho to, čo tu bolo povedané z vašej strany, no je iba ťažké nepochopenie. Ja vám to odborne vysvetľovať nebudem, na to, myslím si, máte veľmi šikovných právnikov v lavici, čo vám to vysvetlia. Základný problém je ale v tom, že my sa snažíme pomôcť mladým ľuďom, ktorí vďaka tomuto ustanoveniu, čo je platné, získavajú často podmienku a potom nám končia v systéme medzi nezamestnanými, lebo ich nikto nechce zamestnať. Čiže my sa snažíme mladým ľuďom pomôcť, lebo aj to dílerstvo nie je priamo nikde definované, ale pán minister spravodlivosti sa nám vyjadril na ústavnoprávnom výbore, že to dílerstvo potom pri tej veľkej novele Trestného zákona bude teda nejako definovať a už sa tomu bude venovať. Samozrejme, aj súčasná právna úprava obsahuje ustanovenie, ktoré úplne inak trestá, keď niekoho opakovane chytia s drogou ako takou. Čiže nám ide o to, pomôcť mladým ľuďom, ktorí mnohokrát nevedia, čo majú u seba alebo čo im niekto dal, alebo čo niekde nájdu, aby neskončili potom na úradoch práce, aby neboli zbytočne trestne stíhaní. Na druhej strane chcem poukázať na ten paradox. Tak vám vadí, keď my chceme pomôcť mladým ľuďom. Ale to, že tí mladí ľudia k vám chodia pravidelne dať si nejaké víno alebo pivo alebo teda občerstviť, tak vám nevadí? No tak pomôžte, skúste aj vy pomôcť, však aj vy žijete z tých mladých ľudí, sú to tie vaše podniky, tak berte to konštruktívne, že tým mladým ľuďom sa fakt chce pomôcť, aby neboli zbytočne trestne stíhaní. To je toľko z mojej strany.
Ďuriš Nicholsonová, Lucia, podpredsedníčka NR SR (2017-05-17):
Tri faktické poznámky na vaše vystúpenie, pani poslankyňa. Končím možnosť prihlásiť sa s faktickou poznámkou. Pani poslankyňa Gaborčáková.
Glváč, Martin, podpredseda NR SR (2018-05-16):
Ďakujem. S faktickými poznámkami traja poslanci. Končím možnosť prihlásiť sa. Pán poslanec Paška.
P. Paška, predseda NR SR: (2009-12-10):
(Hlasovanie.) 99 prítomných, 18 za, 77 sa zdržalo, 4 nehlasovali. Návrh sme neschválili a nebudeme pokračovať v rokovaní o tomto návrhu zákona. Priatelia, dámy a páni, pristúpime teraz k opakovanej voľbe o návrhu na voľbu kandidátov na sudcov disciplinárneho súdu (tlač 1359). Na základe výsledkov tajného hlasovania bola v riadnej voľbe zvolená len jedna kandidátka na sudcu disciplinárneho súdu. Na hlasovacom lístku máte uvedený spôsob platného označenia. Dámy a páni, je potrebné zvoliť 9 kandidátov. Prosím všetkých overovateľov, aby sa ujali svojej funkcie a hlasovali ako prví. Ešte vás chcem upozorniť, vzhľadom na opakované veľké množstvo neplatných lístkov, že pri každom mene treba uviesť svoj postoj, či už za zdržanie sa, alebo nesúhlas. Chcem vás, dámy a páni, poprosiť, aby po vykonaní voľby sme sa stretli opäť tu v sále, aby nás mohli pozdraviť deti z folklórneho súboru Matičiarik a potom spevácky zbor konzervatória. Počas tohto vystúpenia môžu skrutátori spočítať hlasy, uviesť výsledok voľby, a tým môžeme ukončiť rokovanie 44. schôdze. Teraz pristúpime k vykonaniu tajnej voľby. (Akt tajného hlasovania.)
Kuriak, Milan, poslanec NR SR (2023-03-22):
Ďakujem za slovo. Kolega Marián, odpoviem ti na tvoju otázku v závere rozpravy, že prečo solidárny odvod nemôže byť alebo nie je taký ako za minulý rok. No preto, lebo bol nízky a preto, že nestačí. Je nutné kvôli situácii ho navýšiť, aby sa pomohlo ľuďom, firmám, podnikateľom, aby sa pomohlo štátneho rozpočtu v tejto ťažkej situácii. Marián, mrzí ma, že keď ide o bohatých ľudí, o bohaté firmy, tak dookola od covidu, potom cez začiatok vojny, energetickú krízu, ty si vždy nájdeš dôvod, ako obhajovať týchto, týchto bohatých. A kde sú na tvojom, v tvojom hľadáčiku, kde sú tí chudobnejší, kde sú tie firmy, ktoré nebyť krízy, ktoré si roky vedeli dať rady, firmy, ktoré roky, aj malí podnikatelia, nie všetci, ale odvádzali pre tento štát a ukrajovali si zo svojich ziskov a teraz, keď nie vlastnou vinou, nie vlastnou neschopnosťou, ale kvôli, kvôli naozaj že najťažšej situácii, môžme povedať, za posledné desaťročia alebo možno naozaj že aj od tej druhej svetovej vojny. A keď im v tejto ťažkej situácii treba pomôcť, keď treba, aby tí bohatí ľudia, ktorí mali, a firmy, ktoré mali rôzne stimuly od štátov, či na zamestnancov, či rôzne daňové, či prišli k tým obrovským strategickým firmám ako, ani nevedeli ako, že za pár drobných, vďaka rôznym pokútnym, pokútnym, no poviem na rovinu, aj podvodom, hej, že sa predali strategické podniky. Dobre. Roky, roky si užívali profity z tohto a teraz, keď majú trošku ukrojiť z toho koláča... (Prerušenie vystúpenia časomerom.)
Grendel, Gábor, podpredseda NR SR (2022-03-24):
Pán poslanec, želáte si doplňujúcu? Nie. Ďalšia otázka je opäť od pána poslanca Petra Polláka, ale je v rovnakom znení, takže netrvá na nej. Treťou otázkou je otázka od pána poslanca Ondreja Dostála. Pána ministra školstva, vedy, výskumu a športu Branislava Gröhlinga sa pýta: „Podľa zákona o pedagogických zamestnancoch je pre učiteľky a učiteľov pôsobiacich v materských a základných školách jednou zo základných povinností ovládanie slovenčiny ako štátneho jazyka. Týka sa to teda aj učiteliek a učiteľov, ktorí aktuálne hľadajú dočasné útočisko na Slovensku. Pripravuje ministerstvo nejaké opatrenia, aby mohli aj bez splnenia tejto povinnosti učiť ukrajinské deti v našich školách?“
Žiga, Peter, podpredseda NR SR (2023-11-23):
Ďalší v rámci rozpravy požiadal o vystúpenie pán minister pôdohospodárstva, pán Richard Takáč.
Bugár, Béla, podpredseda NR SR (2018-06-21):
Pani poslankyňa Zemanová, môžte reagovať, nech sa páči.
Laurenčík, Milan, podpredseda NR SR (2022-03-24):
... vykážem vás normálne zo sály. (Reakcie z pléna.)
Grendel, Gábor, podpredseda NR SR (2022-04-29):
Pán poslanec Martin Nemky.
Kolesík, Andrej, poslanec NR SR (2012-10-16):
Ďakujem. Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený vládny návrh zákona na prerokovanie týmto výborom: ústavnoprávnemu výboru a Výboru Národnej rady pre hospodárske záležitosti. A aby za gestorský výbor určila hlasovaním Výbor Národnej rady pre hospodárske záležitosti a že určené výbory návrh zákona prerokujú vo výboroch do tridsať dní a v gestorskom výbore do tridsať dva dní od prerokovania návrhu zákona v Národnej rade v prvom čítaní.
Pellegrini, Peter, predseda NR SR (2023-11-16):
Ďalší v rozprave vystúpi pán poslanec Vančo. Á, pán poslanec Janckulík, pardon, ospravedlňujem sa.
Suja, Miroslav, poslanec NR SR (2021-02-25):
Ďakujem za slovo, pán podpredseda. Pán kolega, s niečím s vami súhlasím, s niečím nie. Že nikomu tento stav nie je na potechu, s tým absolútne s vami súhlasím, ja si myslím, že asi nikto nesúhlasí s týmto stavom. Že je toto správne, ak predĺžime núdzový stav, tak ja si myslím osobne, že situáciu nám to nevyrieši pri súčasnom manažovaní tejto krízy, lebo aj doteraz bola, dajaké výsledky sme nevideli. Tak v tomto máme odlišný názor. Ja, ďalšia vec, myslím si, že tu spomínať smrť kolegu sa nehodí, je neetické a hlavne keď nevieme, nevideli sme zdravotný stav a rodina, si myslím, že si to tiež neželá, tak nezneužívajme žiadnu smrť pri našich vystúpeniach. Za ďalšie, spomínali ste Černobyľ, bola to nehoda a na tú dobu strašne zle zvládnutá. Súhlasím s vami, bola to nehoda, ale, pán kolega, skúšky Američanov na atole Bikiny, keď už kopeme do Rusov, to nehoda nebola, pán kolega, tak dajme aj A, aj B, keď spomíname takéto veci. To nehoda nebola, domorodé obyvateľstvo trpí doteraz, kopu ľudí tam zomrelo, tak isto vojakov. Takže porovnávajme veci aj na jednej, aj na druhej strane. Zbytočne nekopme do toho Ruska, keď nemusíme. A teraz povedzme si ešte jednu vec. Ja som posledný, čo budem Fica zastávať, ale keď poviete A, tak takisto poviete aj B, povedzte. Mne nevadí, že Fico nosí plexisklo, lebo aj Romana Tabák nosí sem-tam plexisklo. Takže keď to vyčítate Ficovi, tak to vyčítajte aj jej. Mne je to osobne jedno, že to nosia obidvaja. Taktiež si myslím, že povedzme potom pravdu naplno, nie všetko len Fico. Ako hovorím, ja som posledný, čo by som ho zastával, ale aj vaša kolegyňa ho nosila a išla sa spýtať za predsedajúcim, ktorý vtedy bol, a povedal, že je to okej. Ja som to... (Prerušenie vystúpenia časomerom.)